Monark

:

En **monark** er en regjerende statssjef (også statsoverhode) i et monarki, for eksempel en keiser, konge, dronning, storhertug, hertug eller fyrste. Monarkens stedfortreder kalles regent. Siden 1929, da Vatikanstaten ble opprettet, har Biskopen av Roma (Paven) også automatisk hatt stillingen som monark for Vatikanstaten.

## De europeiske monarkenes makt og betydning

De fleste monarker har i dag bare en symbolsk rolle; som et symbol for land, nasjon og statsmyndighet. Monarken symboliserer også tradisjon og kontinuitet. Formelt kan de likevel ha en meget stor makt i henhold til grunnloven. Svært få av de vestlige monarkene har i dag anledning til å delta i partipolitikken, verken som debattant eller som stemmeberettiget. Men det skal finnes eksempler på at de vesteuropeiske monarkene har tatt opp viktige samfunnsproblemer over partipolitisk nivå. Når de ytrer seg, kan det utløse en debatt. I Norge skjer dette bl.a. i Kongens kringkastede nyttårstale. Derimot er det regjeringen og ikke kongen som ytrer seg i Trontalen som kongen leser opp ved Stortingets åpning. 

### Kongelig innflytelse

Dagens monarker kan ha skaffet seg betydelig erfaring og kunnskap gjennom sitt virke. De kan derfor drøfte samfunnsspørsmål med statsministeren og statsrådene, men kan ikke ta opp partipolitiske spørsmål uten å komme i strid med sin rolle. Norges konge utpeker den nye regjeringssjefen etter den avgående statsministerens anbefaling. Da Norge i 1928 utnevnte landets første arbeiderpartiregjering, var det kong Haakon VII som personlig tok dette initiativet på bakgrunn av den parlamentariske situasjonen.

Kongen personlig hadde, før 1905, en anledning iht. Grunnloven §78, til å nekte å underskrive en ny lov, noe som kunne utsette lovens ikrafttredelse betydelig ved at loven ble sendt tilbake til Odelstinget for ny behandling. Grunnloven §79 sier at i så fall må to påfølgende Storting stemme for loven for at den skal bli gyldig uten Kongens samtykke. Etter 1905 er det regjeringen og ikke kongen personlig som kan utøve slike rettigheter.

Den norske kongens rett til å nekte å sanksjonere en lov er benyttet i nyere tid: En lov om tvungen lønnsnemd måtte vedtas for å stoppe (eller unngå) en streik. Prosessen er den samme som for andre lover, den skal vedtas av kongen i statsråd. Men da loven kom frem til statsråd, var streiken opphørt av andre grunner, det var med andre ord ikke lenger bruk for den. Kongen nektet da å sanksjonere loven.

### Monark i krig
I et konstitusjonelt monarki, som det norske, har kongen i henhold til Grunnloven den øverste og avgjørende makt i alle grunnleggende saker, men det er underforstått at det er kongens råd (Regjeringen) som skal utøve makten. Kongen skal ikke utøve regjeringsmakten, men kun underskrive vedtakene. Noe annet kan bare gjelde i nasjonale krisesituasjoner. Kong Haakon VII utøvde slik makt da Tyskland invaderte Norge i 1940 og da daværende regjeringssjef Johan Nygaardsvold i statsråd på Hamar var klar til å overgi seg. Dagen etter, den 10. april avviste kong Haakon den tyske sendemannen dr. Curt Bräuers krav om å utnevne en regjering ledet av Vidkun Quisling.

### Titler og utmerkelser
Kongen har en viss myndighet overfor medlemmene av kongefamilien. Det er kongen personlig som tildeler prinser og prinsesser deres titler. Monarken innstifter, godkjenner og deler selv ut de kongelige ordener og medaljer i henhold til diplomatisk protokoll og fortjeneste. I Norge er det egne ordensråd som avgjør dette for de offisielle ordenene.

## Noen regjerende monarker

Fil:Carl XVI Gustaf of Sweden 2018 (42282165922) (cropped).jpg|Kong Carl XVI Gustav av Sverige
Fil:Harald V Norway-Agencia Brasil.jpg|Kong Harald V av Norge
Fil:2020-01-15 Medals Ceremonies (2020 Winter Youth Olympics) by Sandro Halank–107 (cropped).jpg|Kong Frederik X av Danmark
Fil:Prince Charles Ireland-4.jpg|Kong Charles III av Storbritannia
Fil:Willem-Alexander, Prince of Orange.jpg|Kong Willem-Alexander av Nederland
Fil:Prince Philippe of Belgium, Duke of Brabant cropped.jpg|Kong Filip av Belgia
Fil:Felipe, Prince of Asturias.jpg|Kong Felipe VI av Spania
Fil:Abdullah II Cropped.jpg|Kong Abdullah II av Jordan
Fil:Hassanal Bolkiah 2002.jpg|Sultan Hassanal Bolkiah av Brunei
Fil:HRH Vajiralongkorn (Cropped).jpg|Kong Maha Vajiralongkorn av Thailand
Fil:King Mohammed VI Morocco 23 April 2002.jpg|Kong Mohammed VI av Marokko
Fil:Naruhito and Masako visit Bogor Palace 48 (cropped).jpg|Keiser Naruhito av Japan
Fil:Norodom crop.jpg|Kong Norodom Sihamoni av Kambodsja
Fil:Salman bin Abdull aziz December 9, 2013.jpg|Kong Salman av Saudi-Arabia


## Referanser